אלון עדר

אלון עדר (נולד ב־8 ביולי 1983) הוא זמר-יוצר ומוזיקאי ישראלי. עדר נולד ב-1983. אמו היא השחקנית מיקי קם ואביו הוא יהודה עדר, גיטריסט שהשתתף בהרכבים "תמוז" ו"דודה" וממייסדי בית ספר למוזיקה "רימון". בשנות בית הספר היסודי וחטיבת הביניים למד בבית הספר לאומנויות בתל אביב, תחילה במגמת המוזיקה ולאחר מכן במגמת אומנות פלסטית. בכיתות י'–י"א למד בבית הספר הפתוח הדמוקרטי ביפו. בכיתה י"ב עבר לתיכון אלון ברמת השרון, למגמת מוזיקה. שירת בלהקת חיל החינוך והנוער בצה"ל. מאוחר יותר למד זמן מה במסלול העיוני בבית הספר למוזיקה רימון. בשנת 2005 חלה בסרטן האשכים ממנו החלים. ולאחר החלמתו בין השנים 2006–2010 עסק בהלחנת מוזיקה לסרטים ולהצגות תיאטרון. אלבום הבכורה שלו, "אלון עדר", יצא בפברואר 2011 בהוצאה עצמית והכיל 15 שירים שהלחין, עיבד והפיק. שמונה מתוך שירי האלבום הם שירי משוררים. בדצמבר של אותה שנה יצא אלבומו השני, "אלון עדר ולהקה", שכלל 13 שירים שאת רובם הוא כתב ושאת כולם הלחין. בשני האלבומים ניכר סגנון ההלחנה והעיבוד של עדר, המושפע מהרוק המתקדם של שנות השבעים בישראל. בשנת 2012 יצא המיני אלבום "Casio מטונף", שכלל שישה שירים שכתב והלחין על אורגני "Casio". בניגוד לאלבומיו הקודמים, הטקסטים באלבום זה הם בעלי אופי חברתי־מחאתי. בספטמבר 2014 יצא האלבום "סיכום החיים עד עכשיו", שגם עליו חתום ההרכב "אלון עדר ולהקה". חברי הלהקה אף השתתפו בכתיבה וביצוע של חלק מהשירים. בהשוואה לאלבומים הקודמים של עדר ולהקה ניכר שימוש רב יותר בכלים אלקטרוניים. בנובמבר 2014 השתתף בקליפ איך אפשר שלא של להקת ג'יין בורדו. בשנת 2015 הוציא אלבום נוסף בשם "Casio זעם", אלבום וידאו שבדומה לקודמו התבסס על נגינה באורגני קסיו בלבד וכלל שירי מחאה. באותה שנה הוציאה הזמרת נומקה את המיני אלבום "Its ok I'm Alone". את האלבום הפיק בשיתוף הזמר אלן מון. השירים זכו להשמעות רבות ברדיו. בינואר 2017 יצא אלבומו השישי של עדר, "השמרנים שוב באופנה", השלישי במספר שנוצר במסגרת שיתוף הפעולה עם הלהקה. לאלבום קדמו הסינגלים "הרבה להגיד", "אל תעזבי אותי" ו"שיר לאמא", שזכה להצלחה בתחנות הרדיו. באותה שנה השתתף עדר בשירה ובנגינה באלבום שירי הילדים "ריח של חלומות", שאותו יצרו דנה דובדבן ונירוס. באותה שנה השתתף בפסטיבל אינדינגב ה-11. באותה שנה הוא הופיע גם בפסטיבל יערות מנשה. בנובמבר 2018 יצא אלבומו השביעי של עדר, "משתלבים בנוף", שהוא הרביעי שנוצר במסגרת שיתוף הפעולה עם הלהקה. האלבום זכה בפרס אקו"ם להישג השנה על שם עוזי חיטמן. שבועיים לאחר יציאת האלבום הלהקה הוציאה אלבום נוסף, "מחשבות על הדרך". באותה שנה כתבו עדר ובת זוגו שני גבאי את אופרת הרוק "רובי גע בעולם". את המופע ליוותה תזמורת המהפכה במשכן לאומנויות הבמה בתל אביב. באוקטובר 2019 יצא אלבומו התשיעי של עדר, "סקיצות 1", אלבום סולו שמרכז סקיצות אישיות של עדר מ־2004 ועד 2019. בסוף 2020 יצא לאור בחברת "הליקון" האלבום "שרים תפילילה", שהוא גרסה מולחנת ומושרת לספר הילדים המצליח "תפילילה". עדר הלחין וביצע באלבום את השיר "כל הילדים בעולם", וכן שר עם אסתר רדא את השיר "מנגינה מתחילה" שהלחין יוני רכטר, והשתתף בביצוע שיר הנושא "זמן תפילילה" שהלחין גיא מרוז. בפברואר 2021 יצא לאור ספרו ובו מנגינות שיריו, "אלון עדר ולהקה - סיכום השירים עד עכשיו (ספר אקורדים)", בהוצאת תקליטי יהלום. ביוני 2021 יצא לאור "בקול גדול", הסינגל הראשון מתוך האלבום החדש של אלון ולהקה. באוקטובר 2021 יצא הסינגל השני, "דרך הזהב", בהשתתפות מקהלה וכל חברי הלהקה. בדצמבר 2021 יצא סינגל נוסף בהשתתפות חוה אלברשטיין בשם "אין לך זכות חנינה בעולם", שכתבה לאה גולדברג. בפברואר 2022 יצא אלבומו העשירי של עדר, "כן כן כן כן!", שהוא האלבום החמישי ביחד עם הלהקה, "אלון עדר ולהקה". באלבום חברי הלהקה אף השתתפו בכתיבה וביצוע של חלק רב מהשירים בהשוואה לאלבומים הקודמים של עדר ולהקה. הסינגל "בתנועה במבט", אותו כתב והלחין עדר, קיבל ביקורות חיוביות וזכה להשמעות רדיו רבות לאחר שנכנס לפלייליסט של גלגלצ. ביולי 2022 הוציא עדר עם תומר ישעיהו אלבום משותף בשם "סוכר טלוויזיה". ב-2022 הלחין את פסקול הסרט "החבר השמן שלי" ביחד עם צחי סדן. ב-20 באוגוסט 2023 הוציא לאור את הסינגל "אבל אהבה" יחד עם מירי מסיקה, אותו כתב אסי דיין. מסיקה ואדר הלחינו את השיר והוא הסינגל השני מתוך אלבום קונספט חדש המורכב כולו מטקסטים ומכתבים של דיין. עדר הלחין את רוב שירי האלבום. באותו החודש, שיתף פעולה עם ישי ומיכאל סוויסה ברצועה "הכל שבור" מתוך אלבומם, מיטת קומותיים. ב-5 באוגוסט 2024 הוציא את הסינגל "משהו בי חי" תחת ההרכב אלון עדר והלהקה. עדר היה בזוגיות עם שני גבאי, במאית שביימה והפיקה חלק גדול מהווידאו קליפים שלו כגון "שיר לאמא", ו"קריית שמונה", ולהם שלושה ילדים. נכון ל-4.2023 בזוגיות עם האמנית היוצרת,הרקדנית והכוראוגרפית אורטל אצבחה. מתגורר בפרדס חנה-כרכור. אלון עדר, היי פידליטי, 2011 אלון עדר ולהקה, היי פידליטי, 2011 Casio מטונף (מיני-אלבום), היי פידליטי, 2012 סיכום החיים עד עכשיו, היי פידליטי, 2014 Casio זעם, הוצאה עצמית, 2015 השמרנים שוב באופנה, תקליטי יהלום 2017 משתלבים בנוף, תקליטי יהלום 2018 מחשבות על הדרך, תקליטי יהלום 2018 סקיצות 1, תקליטי יהלום 2019 כן כן כן כן!, תקליטי יהלום 2022 סוכר טלוויזיה (עם תומר ישעיהו), תקליטי יהלום & הליקון 2022 החיים שלי פיגוע יפיפה, תקליטי יהלום 2023 מדיה וקבצים בנושא אלון עדר בוויקישיתוף אתר האינטרנט הרשמי של אלון עדר אלון עדר, במיזם "אישים" לתיעוד היצירה הישראלית אלון עדר, במסד הנתונים הקולנועיים IMDb (באנגלית) אלון עדר, באתר "אידיבי", מאגר הידע העברי לקולנוע ישראלי ועולמי אלון עדר, באתר ספר הקולנוע הישראלי אלון עדר, באתר שירונט אלון עדר, באתר Tab4u אלון עדר, באתר סטריאו ומונו אלון עדר, דף שער בספרייה הלאומית אלון עדר, באתר בנדקמפ אסף נבו, ‏אלון עדר: "אני תקוע בשנות ה-70', לא שומע מוזיקה אחרת", באתר ‏מאקו‏, 13 באוקטובר 2010 בן שלו, האלבום החדש של אלון עדר - זכרונות נעימים משנות ה-70, באתר הארץ, 4 במרץ 2011 יואב קוטנר, אלון עדר השני, בבלוג "קוטנר רוק.נט", 31 בדצמבר 2011 בן שלו, אלון עדר: מוסיקאי מחונן שיוצר מוסיקה זרוקה, באתר הארץ, 20 בינואר 2012 טל זגרבה, אלון עדר: "נמאס לי להיות 'הבן של'", באתר Xnet‏, 8 בינואר 2014 נדב מנוחין‏, הכי קרוב לסבנטיז, הכי יפה עכשיו ברדיו, באתר וואלה, 9 בספטמבר 2014 אמיר סומר, ‏אפקט העדר: אלון עדר מוציא אי.פי אלקטרוני מטונף. ריאיון, באתר "Time Out ישראל", 8 באוקטובר 2015 ליאת רון, ‏"בשנה האחרונה הגעתי להבנה שמסחרי זה טוב", באתר גלובס, 18 באוגוסט 2016 בן שלו, אלון עדר: "אני יודע שאני חיה נכחדת", באתר הארץ, 8 בינואר 2019 שיר זיו, "מאז הסרטן אני משתדל לא ללכת לרופאים. ממש נמנע", באתר ישראל היום, 10 בינואר 2019 אילן לוקאץ', ‏כבר לא הבן של: אלון עדר על החיים בצל הורים מפורסמים, באתר ‏מאקו‏, 4 באוקטובר 2019 יערה יעקב, לבד לא טוב, ביחד רע, באתר "ידיעות אחרונות", 25 בפברואר 2022 מאיה פולק, ‏"היום אני חושב שכמו כולם זה גם טוב", בעיתון מקור ראשון, 13 בדצמבר 2018 אור ברנע, אלון עדר: "הרבה עצבים וכלום רומנטיקה", באתר ynet, 16 ביולי 2012 בין אלון לסדן: אלון עדר מראיין את נועם סדן, מגזין רעש בן שלו, אינדינגב: העוצמה של שני פלג, הרוקיינטלי של בראונר כנרות, ההמולה של חאסי, באתר הארץ, 21 באוקטובר 2017 לעוף, לראות דינוזאורים וגם להעיר את אמא. מה ששמעתם, באתר הארץ, 3 באוגוסט 2021 אביתר בנאי, אורפנד לנד, The Girls ועוד בפסטיבל יערות מנשה 2017, באתר וואלה, 20 במרץ 2017 טקס פרסי אקו"ם לשנת תשע"ח 2018-19, אקו"ם שיתוף פעולה ייחודי של תזמורת המהפכה, אלון עדר ולהקה יחד עם אורחים מיוחדים: יעל אייזנברג, חמי רודנר, דורון טלמון ואפרת גוש. אתר הבמה: נותנים במה לתרבות בן שלו, אלון עדר הוציא ספר תווים שמסכם עשור. יומרני? בהחלט. מוצדק? גם, באתר הארץ, 14 באפריל 2021 בן שלו, אלון עדר פיצח את אחד הסודות לכתיבת שיר פופ טוב, באתר הארץ, 15 במרץ 2022 פלייליסט גלגלצ – מדינה בדרך עם הדר מרקס ובני כבודי 22 במרץ 2022, באתר גלגלצ, 22 במרץ 2022, בדיקה אחרונה ב־28 במרץ 2022 אריאל פייגלין, אלון עדר ותומר ישעיהו בשיתוף פעולה מיוחד, באתר ערוץ 7, 7 ביולי 2022, בדיקה אחרונה ב־8 ביולי 2022 וואלה! תרבות‏, מירי מסיקה ואלון עדר שרים אסי דיין: צפו ב"אבל אהבה", באתר וואלה, 20 באוגוסט 2023 "זה האלבום הכי הרמוני שעשינו", באתר 103FM, ‏5 באוגוסט 2024 "דרך הזהב": אלון עדר חושף שיר חדש ומספר על הפרידה מבת זוגו, באתר מעריב אונליין, 18 באוקטובר 2021